Nagyvárosiasodik, gyarapodik Szentes
Több mint százmillió forintból sétálóutcát és parkolókat alakítanak ki Szentesen, továbbá újabb zöldfelületekkel is gyarapodik a város. Folytatódik tehát a központ rehabilitációja, amelyet a megyei területfejlesztési tanács is támogat.
Az átadás elõtt álló Chicago Bowling Pub emeleti helyiségében tartottak tegnap tájékoztatót a szentesi önkormányzat illetékesei a város központi részeinek korszerûsítésérõl. A Nagy Ferenc utca és a Szent Miklós tér találkozásánál lévõ sport- és szórakoztatócentrum máris egyik ékessége ennek a frekventált területnek. Az elegáns létesítmény elõreláthatólag márciusban nyílik, a tulajdonosa, Kertész Péter megköszönte Szirbik Imre polgármesternek és Juhász Márta fõépítésznek, hogy támogatta elképzelése megvalósítását. Elhangzott: Magyarországon még nincs a szentesihez hasonló automata bowlingpálya, az építõk szerint Berlinben tavaly adtak át ehhez foghatót. A biliárdszobát és éttermet is magában foglaló létesítményben eleinte húsz szentesi és város környéki településen lakó személyt foglalkoztat majd Kertész Péter.
Az elegáns épület közelében folytatódik hamarosan a városközpont rehabilitációja. Mint arról lapunkban beszámoltunk, a fõteret már korábban korszerûsítették, még ebben a hónapban megnyílik a felújított volt vármegyeháza, lezárult a református nagytemplom és a Kiss Bálint utca rendbehozatalára kiírt közbeszerzési pályázat is.
Ebbe a sorba illik a mostani, százmillió forintot meghaladó beruházás, amelyet a megyei területfejlesztési tanács is támogat. Szirbik Imre elmondása szerint a projekt egyik eleme a Nagy Ferenc utca sétálóutcává történõ kialakítása, amelyre régóta várnak már a szentesiek. Juhász Márta és Baloghné Berezvai Csilla fõkertész arról tájékoztatott, hogy a Nagy Ferenc utca díszburkolatot kap, és ott virágtartókban helyeznek majd el növényeket. Ha elkészülnek a munkával, oda csak az áruszállító jármûvek hajthatnak be olyan idõszakban, amikor nem zavarják a gyalogosok közlekedését. A környezetbe illõen átépítik a Szent Miklós teret, valamint felújítják a Horváth Mihály és a Jövendõt utcát, ahol parkolókat alakítanak ki. Az útburkolatot egészen a Rákóczi utcáig építik át, így a Kossuth utcával párhuzamosan valójában egy új fõutcája lesz Szentesnek. Ezen elképzelések többsége az év elsõ felében valósul meg.